
Anexa nr.1 la HCL nr.7 din 26.01.2026
PLAN DE SERVICII ȘI MĂSURI
în vederea prevenirii separării copilului de familie 
(pentru anul 2026)
(AVIZAT de membrii CCC, propus spre aprobarea CONSILIULUI LOCAL al Comunei LUNCAVIȚA)

Servicii oferite de Compartimentul de Asistență Socială din cadrul Primăriei Luncavița, pentru prevenirea separării copilului de familie:
· Informare şi orientare;
· Asistenţă de specialitate şi suport;
· Evaluare socio-familială;
· Consiliere socială;
· Consiliere psihologică;
· Mediere de conflict şi negociere;
· Sprijin constând în prestații financiare/materiale pentru susținerea copilului și familiei sale;
· Sprijin şi/sau acompaniere în relaţia cu alte autorităţi publice sau instituţii/organizaţii abilitate;
· Reprezentare în relaţiile cu alte autorităţi.
Procedură
Orice cerere/sesizare formulată de o persoană sau o instituţie/organizaţie, înregistrată şi repartizată către Compartimentul de Asistență Socială din cadrul Primăriei Luncavița, este urmată în cel mai scurt timp posibil de:
· Evaluarea primară a cazului, în urma căreia se va stabili cu certitudine dacă instituţia deţine competenţa necesară pentru soluţionarea cererii/sesizării. În cazul în care solicitarea nu poate fi soluţionată din lipsă de competenţă, solicitantul va fi informat cu privire la acest fapt; dacă este necesar, cazul poate fi referit către alte instituţii abilitate. Dacă evaluarea iniţială confirmă competenţa instituţiei în soluţionarea cazului, urmează ca un specialist din cadrul serviciului să fi numit responsabil de caz, iar acesta va proceda la evaluarea detaliată 
· Evaluarea detaliată a cazului, adică o investigare amănunţită, de tip anchetă socială, a mediului familial şi social în care trăieşte copilul, precum şi documentarea cazului cu actele solicitate beneficiarilor sau instituţiilor colaboratoare. Evaluarea se realizează de către responsabilul de caz, care va conlucra cu o echipă multidisciplinară de specialişti. Totodată, în această etapă se constituie dosarul copilului. În urma evaluării detaliate sunt identificate nevoile copilului şi ale familiei acestuia, iar echipa care instrumentează cazul va putea realiza planidicarea serviciilor, prestațiilor și/sau intervențiilor
· Planificarea prestaţiilor, serviciilor şi/sau intervenţiilor necesare pentru copil şi familie, astfel încât aceştia să depăşească situaţia de dificultate sau de criză pe care o traversează. Dacă intervenţiile necesare presupun stabilirea unei măsuri de protecţie, dosarul de caz va fi înaintat autorităţii competente să ia o decizie în acest sens (Comisia pentru Protecţia Copilului sau instanţa judecătorească, după caz). În etapa imediat următoare se va demara furnizarea prestaţiilor, serviciilor şi/sau intervenţiilor
· Furnizarea prestaţiilor, serviciilor şi intervenţiilor,conform termenelor şi periodicităţii stabilite în plan, de comun acord cu copilul şi familia. În acest moment se va încheia contractul cu familia, care vizează modul în care vor fi acordate serviciile preconizate. Pe întreaga perioadă în care sunt derulate activităţile astfel planificate cu beneficiarii, cazul va intra în etapa de monitorizare și evaluare/reevaluare
· Monitorizare şi evaluare/reevaluare, în scopul înregistrării progreselor în situaţia beneficiarilor, gradului de atingere a obiectivelor propuse şi revizuirii planului de acordare a serviciilor pentru perioada următoare. În momentul în care se constată că obiectivele planului au fost atinse sau acordarea serviciilor se dovedeşte a nu mai fi necesară, se poate lua decizia de închidere a cazului.
Domeniu de competenţă  
Misiunea serviciului este definită pe următoarele direcţii principale: 
· Acordarea asistenţei de specialitate şi a suportului necesar copilului şi familiei sale, în vederea respectării drepturilor copilului;
· Prevenirea separării copilului de părinţii săi prin servicii de sprijin adecvate ;
· Evlauare situației socio-familiale a copiilor care se află în risc de a fi părăsiți/părăsiți în unitățile spitalicești din raza de competență teritorială;
· Asigurarea măsurii de protecţie specială supraveghere specializată pentru copiii care comit fapte antisociale dar nu răspund penal;
· Monitorizarea situaţiei copilului aflat în plasament/plasament de urgență sau care beneficiază de tutelă la persoane sau familii;
· Prevenirea situatiilor de risc care pot conduce la separarea copilului de familie, absenteism/abandon scolar.
Beneficiarii serviciilor oferite sunt copiii şi familiile acestora, care au domiciliul în comuna Luncavița.
Categorii de beneficiari  
· copilul aflat în situaţii de risc care pot determina separarea de părinţii săi;
· copilul lipsit, temporar sau definitiv, de ocrotirea părinţilor săi;
· copilul care, în vederea protejării intereselor sale, nu poate fi lăsat în grija părinţilor săi;
· copilul părăsit în unităţile sanitare ce au în structură secţii de nou-născuţi şi/sau pediatrie, care au sediul în raza teritorială de competenţă;
· copilul care a săvârşit o faptă prevăzută de legea penală şi care nu răspunde penal;
· copilul care manifestă comportament deviant sau comportament caracterizat ca predelincvent;
· copilul cu părinţi plecaţi la muncă în străinătate;
· copilul care se află în plasament sau tutelă la familii sau persoane cu domiciliul în raza teritorială de competenţă;
· copilul reintegrat în familia naturală, ai căror părinţi au domiciliul în raza teritorială de competenţă;
· copilul aflat în orice situaţie care impune acordarea de prestaţii şi/sau servicii în vederea respectării drepturilor copilului;
· cuplul mamă-copil aflat în situaţie de risc;
· femeia gravidă predispusă să-şi abandoneze copilul sau să pună în pericol dezvoltarea normală a fătului;
· familia biologică şi/sau familia extinsă a copilului aflat în una dintre situaţiile menţionate;
· familiile de plasament;
· alte persoane faţă de care copilul a dezvoltat legături de ataşament.
Servicii oferite  
· Informare şi orientare;
· Asistenţă de specialitate şi suport;
· Evaluare socio-familială;
· Consiliere socială;
· Consiliere psihologică;
· Mediere de conflict şi negociere;
· Sprijin constând în prestații financiare/materiale pentru susținerea copilului și familiei sale;
· Sprijin şi/sau acompaniere în relaţia cu alte autorităţi publice sau instituţii/organizaţii abilitate;
· Reprezentare în relaţiile cu alte autorităţi;
· Tichete sociale pentru sprijin educațional;
1. Tichete sociale pentru sprijin educațional
Prin Legea nr. 248 din 28 octombrie 2015 (republicată) privind stimularea participării în învățământul preșcolar a copiilor provenind din familii defavorizate
Stimulentul educațional se acordă:
a) din oficiu, pentru situația prevăzută la art. 2 alin. (1), după caz, odată cu stabilirea dreptului de alocație pentru susținerea familiei, sau după acordarea acestuia, persoanei care este și titularul alocației pentru susținerea familiei;
b) pe bază de cerere, pentru situația prevăzută la art. 2 alin. (2), copiilor aflați în îngrijirea persoanei care a fost desemnată de părinte pentru întreținerea copilului, pe perioada absenței părinților, conform art. 104 din Legea nr. 272/2004 privind protecția și promovarea drepturilor copilului, republicată, cu modificările și completările ulterioare, dacă veniturile pe persoană, inclusiv copilul aflat în îngrijire, nu depășesc nivelul maxim de venituri pentru acordarea alocației pentru susținerea familiei.
2. Tichetele sociale pe suport electronic
[bookmark: _Hlk173477603]Prin Ordonanta de Urgenta nr. 34 din 11 aprilie 2024 privind unele măsuri pentru sprijinirea categoriilor de cupluri mamă-nou-născut defavorizate cu tichete sociale pe suport electronic acordate din fonduri externe nerambursabile pentru nou-născuți, pentru modificarea Legii nr. 227/2015 privind Codul fiscal, precum și prorogarea unui termen
Acest beneficiu se acordă o singură dată mamelor care au născut în anul 2022 și care îndeplinesc anumite criterii de eligibilitate, are o valoare nominală de 2000 de lei și poate fi folosit doar pe teritoriul României și doar pentru achiziționarea de produse de îngrijire pentru nou-născuți și pentru achiziționarea de articole sanitare și medicale pentru mamă și nou-născut. Suma respectivă poate fi cheltuită în termen de 6 luni de la virarea pe suportul electronic. Contravaloarea acestui tichet este venit neimpozabil și nu se ia în calcul la stabilirea venitului net lunar/membru de familie.
Pot beneficia de tichetele sociale pe suport electronic:
(1) Cuplurile mamă-nou-născut defavorizate care beneficiază de măsura de sprijin material pe bază de tichete sociale pe suport electronic și care au calitatea de destinatari finali prevăzute în grupul-țintă principal sunt:
a) mamele care nasc începând cu data intrării în vigoare a prezentei ordonanțe de urgență, dar nu mai târziu de trei luni de la nașterea copilului și cărora le este stabilit, prin dispoziție scrisă a primarului, dreptul la oricare din componentele venitului minim de incluziune, în baza Legii nr. 196/2016 privind venitul minim de incluziune, cu modificările și completările ulterioare;
b) mamele cu dizabilități care nasc începând cu data intrării în vigoare a prezentei ordonanțe de urgență, dar nu mai târziu de trei luni de la nașterea copilului;
c) mamele care nasc începând cu data intrării în vigoare a prezentei ordonanțe de urgență, dar nu mai târziu de trei luni de la nașterea copilului, aflate temporar în situații critice de viață, respectiv victime ale calamităților, ale violenței domestice, care se află în situații deosebite de vulnerabilitate sau aflate în alte situații de risc, stabilite prin ancheta socială întocmită de autoritățile publice cu atribuții în domeniul asistenței sociale la solicitarea persoanei sau sesizarea unui terț;
d) mame care nasc începând cu data intrării în vigoare a prezentei ordonanțe de urgență, dar nu mai târziu de trei luni de la nașterea copilului și care nu dețin acte de identitate;
e) mamele minore care nasc începând cu data intrării în vigoare a prezentei ordonanțe de urgență, dar nu mai târziu de trei luni de la nașterea copilului;
f) mamele care nasc începând cu data intrării în vigoare a prezentei ordonanțe de urgență, dar nu mai târziu de trei luni de la nașterea copilului, cetățeni străini sau apatrizi proveniți din zone de conflict armat.
(2) Prin excepție de la prevederile alin. (1), în situația în care copilul este lipsit, temporar sau permanent, de ocrotirea mamei în primele 3 luni de la nașterea copilului, tichetul social pe suport electronic poate fi acordat reprezentantului legal.
(3) În situația sarcinii multiple, măsura de sprijin material se acordă pentru fiecare nou-născut.
Modalităţi şi condiţii de acordare a serviciilor  
· Evaluarea primară a cazului, în urma căreia se va stabili cu certitudine dacă instituţia deţine competenţa necesară pentru soluţionarea cererii/sesizării. În cazul în care solicitarea nu poate fi soluţionată din lipsă de competenţă, solicitantul va fi informat în scris cu privire la acest fapt; dacă este necesar, cazul poate fi referit către alte instituţii abilitate. Dacă evaluarea iniţială confirmă competenţa instituţiei în soluţionarea cazului, urmează ca un specialist din cadrul serviciului să fi numit responsabil de caz, iar acesta va proceda la evaluarea detaliată.
· Evaluarea detaliată a cazului, adică o investigare amănunţită, de tip anchetă socială, a mediului familial şi social în care trăieşte copilul, precum şi documentarea cazului cu actele solicitate beneficiarilor sau instituţiilor colaboratoare. Evaluarea se realizează de către responsabilul de caz, care va conlucra cu o echipă multidisciplinară de specialişti. Totodată, în această etapă se constituie dosarul copilului. În urma evaluării detaliate sunt identificate nevoile copilului şi ale familiei acestuia, iar echipa care instrumentează cazul va putea realiza planificarea prestaţiilor, serviciilor şi/sau intervenţiilor. 
· Planificarea prestaţiilor, serviciilor şi/sau intervenţiilor necesare pentru copil şi familie, astfel încât aceştia să depăşească situaţia de dificultate sau de criză pe care o traversează. Dacă intervenţiile necesare presupun stabilirea unei măsuri de protecţie, dosarul de caz va fi înaintat autorităţii competente să ia o decizie în acest sens (Comisia pentru Protecţia Copilului sau instanţa judecătorească, după caz). În etapa imediat următoare se va demara furnizarea prestaţiilor, serviciilor şi intervenţiilor.
· [bookmark: _Hlk218070681]Furnizarea prestaţiilor, serviciilor şi intervenţiilor,conform termenelor şi periodicităţii stabilite în plan, de comun acord cu copilul şi familia. În acest moment se va încheia contractul cu familia, care vizează modul în care vor fi acordate serviciile preconizate. Pe întreaga perioadă în care sunt derulate activităţile astfel planificate cu beneficiarii, cazul va intra în etapa de monitorizare și reevaluare.
· Monitorizare şi reevaluare, în scopul înregistrării progreselor în situaţia beneficiarilor, gradului de atingere a obiectivelor propuse şi revizuirii planului de acordare a serviciilor pentru perioada următoare. În momentul în care se constată că obiectivele planului au fost atinse sau acordarea serviciilor se dovedeşte a nu mai fi necesară, se poate lua decizia de închidere a cazului.
· Închiderea cazului.
Legislaţie  
· Legea nr. 156 din 30 mai 2023 privind organizarea activităţii de prevenire a separării copilului de familie;
· Legea nr. 272/2004 privind protecţia şi promovarea drepturilor copilului;
· H.G.R. nr. 1439/2004 privind serviciile specializate destinate copilului care a săvârşit o faptă penală şi nu răspunde penal;
· Ordinul nr. 286/2006 pentru aprobarea Normelor metodologice privind întocmirea Planului de servicii şi a Normelor metodologice privind întocmirea Planului individualizat de protecţie;
· Ordinul Ministerului Muncii nr. 1733/2015 privind aprobarea procedurii de stabilire și plată a alocației lunare de plasament;
· Hotărârea nr. 691/2015 pentru aprobarea Procedurii de monitorizare a modului de creștere și îngrijire a copilului cu părinți plecați la muncă în străinătate și a serviciilor de care aceștia pot beneficia, precum și pentru aprobarea Metodologiei de lucru privind colaborarea dintre direcțiile generale de asistență socială și protecția copilului și serviciile publice de asistență socială și a modelului standard al documentelor elaborate de către acestea;
· Hotărârea nr. 1443/2004 privind metodologia de repatriere a copiilor români neînsoțiți și asigurarea măsurilor de protecție specială în favoarea acestora;
· Ordinul nr. 288/2006 pentru aprobarea standardelor minime oligatorii privind managementul de caz în domeniul protecției drepturilor copilului;
· HG 1103/2014 pentru aprobarea metodologiei privind realizarea obligațiilor ce revin autorităților administrației publice locale, instituțiilor și profesioniștilor implicați în prevenirea și intervenția în cazurile de copii aflați în situație de risc de părăsire sau părăsiți în unități sanitare;
· Legea nr. 287/2009 privind noul Cod Civil –  în special dispozițiile privind instituirea tutelei
· Legea 248/2015 privind stimularea participării în învățământul preșcolar a copiilor provenind din familii devaforizate;
· Ordonanta de Urgenta nr. 34 din 11 aprilie 2024;
· Ordonanța de Urgență a Guvernului nr. 111/2010 privind concediul și indemnizația lunară pentru creșterea copiilor;
· Legea 292/2011 a asistenței sociale;
· Legea nr. 119/1996 cu privire la actele de stare, republicată;
· Hotărârea nr. 801/2016 pentru stabilirea procedurilor de colectare și ștergere a datelor persoanelor cu identitate declarată, precum și pentru modificarea și completarea unor acte normative privind aplicarea unitară a dispozițiilor în amterie de stare civilă și evidența persoanelor;
· Ordonanța de Urgență nr. 33/2016 pentru modificarea și completatea unor acte normative privind actele de stare civilă și actele de identitate ale cetățenilor români;
Intocmit, 
As. Social Luminița ANDRABULEA
AVIZAT 
Membrii Consiliului Comunitar Consultativ,
1. Aurel IORGA – Primar……………………………………………………………………………………………………………..
2. Marian STOICA – Viceprimar…………………………………………………………….…………………………...………..
3. Luminița ANDARBULEA – Asistent Social.....................................................................................................................................
4. Luminița Alexandru – Asistent Medical Comunitar...........................................................................................................................
5. Eugeniu-Nicu ROȘIORU, Medic de familie……………………………………………………………………….……………….
6. Marius CROITORU – Preot…………………………………………………………………………………………...……………
7. Dumitrache Jiglău – Preot……………………………………………………….………………………………………...………..
8. Cătălin Nicolae Săndița – Șef de post…………………………………….…………………………………………………………
9. Camelia MIHAIL – Director Liceu……………………………………………………………………………………...………….



                                                                                                                                                        Secretar general UAT Com. Luncavița,
	  Președinte de ședință,	Adina ROȘU
                           Costică MIHAI

